Title: Globális rendszerváltás?
First published: 2009
Description: Garai László: Globális rendszerváltás? - Gazdaságpszichológiai megfontolások a válságról
"A rendszerváltások új szavakat kapcsolnak régi eszmékhez." - írja valahol a szerző, és valóban, Garai László Globális rendszerváltás? című új könyve, a 70-es évektől napjainkig tartalmazza azokat az esszéket, értekezéseket, publicisztikai vitaanyagokat, amelyek a gondolkodásunkban végbement rendszerváltások történeteként is olvashatók. Merthogy nem úgy van az, hogy átéltünk egy rendszerváltást, amikor pszichológiai és gazdaságpszichológiai értelemben egészen biztosan többet éltünk át, sőt: egyikbe, másikba jobban bele kellett volna rokkanunk, mint abba, amit éppen húsz éve hurcolunk magunkkal. Garai László könyve a folyamatos létező (történő) rendszerváltások története - s akkor válságtörténet is egyben; ha válságtörténet, akkor sohasem lehetett aktuálisabb, mint napjainkban. És persze a maga korában és helyén ugyancsak aktuális volt - emiatt izgalmas olvasmány szakember és laikus számára. Na meg könnyed nyelvezete, stílusa és szellemes, történeteket felidéző meséje miatt.
Garai László életművének ez az itt megjelenő szegmense egyben válságtörténet is, pontosabban a válságtörténetek folyamatainak elemzése - az úgynevezett szocializmustól saját tagnapi rendszerváltásunkig.
Subjects: Diploma, Rendszerváltás, Nomenklatura, Második Modernizáció, Rendszerkritikai Elmélet, Tudásgazdálkodás, Identitásgazdálkodás, Tulajdonság Vs Viszony, 21-ik század
Time periods: 20th century